Rīgā

08.11.2018. Nr. 3.3-1/2300

**Valsts kancelejai**

*Par Ministru kabineta sēdes protokollēmuma projektu „**Par Ministru kabineta 2013.gada 23.aprīļa sēdes protokollēmuma (prot. Nr.23 21.§)* *„Rīkojuma projekts „Par nekustamo īpašumu Kronvalda bulvārī 2B, Rīgā”” 2.punktā dotā uzdevuma izpildi”*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu „Par Ministru kabineta 2013.gada 23.aprīļa sēdes protokollēmuma (prot. Nr.23 21.§) „Rīkojuma projekts „Par nekustamo īpašumu Kronvalda bulvārī 2B, Rīgā”” 2.punktā dotā uzdevuma izpildi” (turpmāk – Projekts).

|  |  |
| --- | --- |
| Iesniegšanas pamatojums | Projekts sagatavots, pamatojoties uz Ministru kabineta 2013.gada 23.aprīļa sēdes protokollēmuma (prot. Nr.23 21.§) „Rīkojuma projekts „Par nekustamo īpašumu Kronvalda bulvārī 2B, Rīgā”” 2.punktā doto uzdevumu Kultūras ministrijai sadarbībā ar Finanšu ministriju (valsts akciju sabiedrību „Valsts nekustamie īpašumi”) izstrādāt priekšlikumus par turpmāko rīcību Latvijas Nacionālā teātra (turpmāk – Teātris) piebūves ēkas izveidošanai nekustamajā īpašumā Kronvalda bulvārī 2B, Rīgā (turpmāk – nekustamais īpašums), izvērtējot optimālākos būvniecības darbu finansēšanas modeļus un līdz 2018.gada 1.janvārim iesniegt noteiktā kārtībā Ministru kabinetā tiesību akta projektu par turpmāko rīcību Teātra piebūves ēkas izveidošanai nekustamajā īpašumā. Kultūras ministrija 2018.gada 6.marta vēstulē Nr.3.3-1/490 informēja Rīgas domi un Finanšu ministriju, ka saskaņā ar Kultūras ministrijas rīcībā esošo informāciju valsts sabiedrība ar ierobežotu atbildību „Latvijas Nacionālais teātris” ir veikusi pārrunas ar Rīgas domi par Teātra piebūves ēkas izveidošanu nekustamajā īpašumā un Rīgas dome ir izteikusi gatavību veikt būvniecību Teātra vajadzībām, pie nosacījuma, ja nekustamais īpašums tiktu nodots Rīgas domes īpašumā. Kultūras ministrija aicināja Finanšu ministriju veikt visas nepieciešamās darbības, lai nekustamo īpašumu nodotu bez atlīdzības Rīgas domes īpašumā. Vienlaikus Kultūras ministrija norādīja, ka nekustamais īpašums nododams Rīgas domei īpašumā ar nosacījumu, ka tā uzbūvēs Teātra vajadzībām piebūvi.Rīgas dome 2018.gada 28.marta lēmumā (prot.Nr.23 86.§) Nr.999 „Par Latvijas valstij piederošā nekustamā īpašuma Kronvalda bulvārī 2B, Rīgā, (kadastra Nr.0100 010 0135), nepieciešamību pašvaldības autonomās funkcijas un valsts un pašvaldības dalītās atbildības galvaspilsētas funkcijas nodrošināšanai un tā pārņemšanu Rīgas pilsētas pašvaldības īpašumā” norādīja, ka nekustamais īpašums nepieciešams likuma „Par pašvaldībām” 15.panta pirmās daļas 5.punktā noteiktās pašvaldības autonomās funkcijas – rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) – un minētā likuma 17.2 panta 3.punktā noteiktās valsts un pašvaldības dalītās atbildības galvaspilsētas funkcijas izpildei – nacionālās nozīmes kultūrvēsturiskā objekta Teātra darbības nodrošināšana, kā arī kultūras infrastruktūras uzturēšana un attīstīšana. Lēmumā lūgts nodot minēto nekustamo īpašumu bez atlīdzības Rīgas pilsētas pašvaldības īpašumā, Ministru kabineta rīkojumā paredzot Latvijas valsts piekrišanu nekustamā īpašuma sastāvā esošo būvju nojaukšanai un jaunu būvju būvniecībai ar nolūku paplašināt Teātri.Rīgas domes Pilsētas īpašumu komiteja 2018.gada 21.jūnija vēstulē Nr.RD-18-1246-nd informēja, ka pēc nekustamā īpašuma pārņemšanas tiks veikta zemes gabalu apvienošana un izstrādāts būvprojekts, iepriekš rīkojot starptautisku metu konkursu. Teātra piebūves būvniecība tiks uzsākta pēc 2021.gada 31.decembra, kad beigsies nomas līgums ar SIA „Kronvalda parks”.Valsts akciju sabiedrības „Valsts nekustamie īpašumi” Īpašumu izvērtēšanas komisija 2018.gada 28.jūnijā (prot. Nr.IZKP-18/25-8) un, atkārtoti izskatot jautājumu, 2018.gada 26.jūlijā (prot. Nr.IZKP-18/29-8) pieņēma lēmumu konceptuāli atbalstīt nekustamā īpašuma nodošanu bez atlīdzības Rīgas pilsētas pašvaldības īpašumā un noteiktā kārtībā sagatavot un virzīt izskatīšanai attiecīgu Ministru kabineta rīkojuma projektu, nosakot tajā nekustamā īpašuma turpmākās izmantošanas nosacījumus un atsavināšanas tiesību aprobežojumus. Publiskas personas mantas atsavināšanas likums 5.panta piektā daļa paredz, ka lēmumā par nekustamā īpašuma atsavināšanu var definēt nekustamā īpašuma turpmākās izmantošanas nosacījumus un atsavināšanas tiesību aprobežojumus.  Saskaņā ar Ministru kabineta 2018.gada 9.oktobra rīkojuma Nr.487 „Par valsts nekustamā īpašuma Kronvalda bulvārī 2B, Rīgā, nodošanu Rīgas pilsētas pašvaldības īpašumā” (turpmāk – Rīkojums) 1.punktu pieņemts lēmums, pamatojoties uz Publiskas personas mantas atsavināšanas likuma 42.panta pirmo daļu un 43.pantu, atļaut Finanšu ministrijai nekustamo īpašumu nodot bez atlīdzības Rīgas pilsētas pašvaldības īpašumā, lai saskaņā ar likuma „Par pašvaldībām” 15.panta pirmo daļu un 17.2 panta 3.punktu to izmantotu pašvaldības autonomo funkciju un noteiktās valsts un pašvaldības dalītās atbildības galvaspilsētas funkcijas īstenošanai – nacionālās nozīmes kultūrvēsturiskā objekta Teātra – darbības nodrošināšana, kā arī kultūras infrastruktūras uzturēšana un attīstīšana.Saskaņā ar Rīkojuma 2.1. – 2.3.apakšpunktu Rīgas pilsētas pašvaldībai jānodrošina Teātra piebūves būvniecība un jānodod tā ekspluatācijā 10 gadu laikā pēc nekustamā īpašuma pārņemšanas pašvaldības īpašumā, jāsaskaņo Teātra piebūves būvniecības iecere ar valsts sabiedrību ar ierobežotu atbildību „Latvijas Nacionālais teātris” un ne vēlāk kā viena mēneša laikā pēc Teātra piebūves nodošanas ekspluatācijā jānoslēdz nomas līgums ar valsts sabiedrību ar ierobežotu atbildību „Latvijas Nacionālais teātris” par nekustamā īpašuma un Teātra piebūves nodošanu lietošanā.Ņemot vērā minēto, Kultūras ministrija ir sagatavojusi Projektu, kas paredz atzīt Ministru kabineta 2013.gada 23.aprīļa sēdes protokollēmuma (prot. Nr.23 21.§) „Rīkojuma projekts „Par nekustamo īpašumu Kronvalda bulvārī 2B, Rīgā”” 2.punktā doto uzdevumu par izpildītu. |
| Valsts sekretāru sanāksmes datums un numurs | Saskaņā  ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.1.apakšpunktu Ministru kabineta sēdes protokollēmuma projektu par Ministru kabineta sēdes protokollēmumā ministrijai vai citai institūcijai dotā uzdevuma izpildi izsludināt Valsts sekretāru sanāksmē nav nepieciešams. |
| Informācija par saskaņojumiem | Finanšu ministrija Projektu saskaņoja bez iebildumiem. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Kultūras ministrijas Investīciju un projektu nodaļas vadītājs Juris Šumeiko. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Nav |

Pielikumā:

1. Ministru kabineta sēdes protokollēmuma projekts „Par Ministru kabineta 2013.gada 23.aprīļa sēdes protokollēmuma (prot. Nr.23 21.§) „Rīkojuma projekts „Par nekustamo īpašumu Kronvalda bulvārī 2B, Rīgā”” 2.punktā dotā uzdevuma atzīšanu par aktualitāti zaudējušu” (KMProt\_051118\_Kronvalda\_bulvaris) uz 1 lp.;
2. Finanšu ministrijas 2018.gada 2.novembra atzinums Nr.12/A-7/5377 (FMAtz\_021118\_Kronvalda\_bulvaris) uz 1 lp.

Kultūras ministre      D.Melbārde

Šumeiko 67330282

Juris.Sumeiko@km.gov.lv